pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ออมสิน ยื่นมือช่วยลูกหนี้ NPL สินเชื่อสู้ภัยโควิด-19 ถูกกระทบช่วงวิกฤติโรคร้าย ตั้งต้นผ่อนเดือนละร้อย ดึงบัญชีกลับมาเป็นปกติ ลงทะเบียนได้ตั้งแต่บัดนี้ถึง 31 ธ.ค.2566
วันศุกร์ที่ 15 กันยายน 2566
15/09/2566
ออมสิน ยื่นมือช่วยลูกหนี้ NPL สินเชื่อสู้ภัยโควิด-19 ถูกกระทบช่วงวิกฤติโรคร้าย ตั้งต้นผ่อนเดือนละร้อย ดึงบัญชีกลับมาเป็นปกติ ลงทะเบียนได้ตั้งแต่บัดนี้ถึง 31 ธ.ค.2566
ตามที่ก่อนหน้านี้ธนาคารออมสินได้ออกมาตรการช่วยเหลือประชาชนช่วงวิกฤติการแพร่ระบาดของโควิด-19 ภายใต้โครงการ “สินเชื่อเพื่อเป็นค่าใช้จ่ายสําหรับผู้มีอาชีพอิสระที่ได้รับผลกระทบจากโควิด-19” วงเงินรายละไม่เกิน 10,000 บาท วงเงินสินเชื่อรวม 20,000 ล้านบาท
นายวิทัย รัตนากร ผู้อํานวยการธนาคารออมสิน เปิดเผยว่า ตามที่ก่อนหน้านี้ธนาคารออมสินได้ออกมาตรการช่วยเหลือประชาชนช่วงวิกฤติการแพร่ระบาดของโควิด-19 ภายใต้โครงการ “สินเชื่อเพื่อเป็นค่าใช้จ่ายสําหรับผู้มีอาชีพอิสระที่ได้รับผลกระทบจากโควิด-19” วงเงินรายละไม่เกิน 10,000 บาท วงเงินสินเชื่อรวม 20,000 ล้านบาท และสินเชื่อสู้ภัยโควิด-19 วงเงินไม่เกินรายละ 10,000 บาท วงเงินสินเชื่อรวม 10,000 ล้านบาท เพื่อเพิ่มสภาพคล่องชั่วคราวให้กับประชาชนที่ขาดรายได้ช่วงวิกฤติที่ผ่านมา ซึ่งในเดือนสิงหาคม 2566 ที่ผ่านมา ธนาคารได้ขยายระยะเวลาเข้าร่วมโครงการสินเชื่อเพื่อเป็นค่าใช้จ่ายสําหรับผู้มีอาชีพอิสระที่ได้รับผลกระทบจากโควิด-19 ถึงเดือนตุลาคม 2567
อย่างไรก็ดี เนื่องจากภาวะเศรษฐกิจยังอยู่ในระยะเพิ่งเริ่มฟื้นตัว ประกอบกับค่าครองชีพมีแนวโน้มสูงขึ้น ส่งผลกระทบต่อรายได้และความสามารถในการชําระหนี้ของลูกหนี้ ดังนั้น เพื่อเป็นการช่วยเหลือแก้ไขเครดิตแก่ลูกหนี้ที่ได้รับผลกระทบจากวิกฤติการแพร่ระบาดของโควิด-19 (ลูกหนี้บัญชี 21) ที่มีสถานะเป็น NPL ให้กลับมามีสถานะหนี้ปกติ ธนาคารออมสินจึงออกมาตรการ “ไม่คิดดอกเบี้ย ลดดอกเบี้ยค้างชําระทั้งหมด และนําเงินที่ชําระไปตัดเงินต้นทั้งจํานวน” สําหรับโครงการสินเชื่อสู้ภัยโควิด-19 โดยให้ลูกหนี้เริ่มผ่อนชําระเพียง 100 บาทต่อเดือนสําหรับงวดที่ 1-6 หลังจากนั้นงวดที่ 7-12 ผ่อนชําระ 300 บาทต่อเดือน และขยายระยะเวลาการชําระจนถึงเดือนตุลาคม 2567
จึงขอเชิญชวนลูกหนี้สินเชื่อสู้ภัยโควิด-19 ลงทะเบียนสมัครเข้ามาตรการช่วยเหลือดังกล่าวได้ที่ช่องทาง MyMo หรือ www.gsb.or.th สําหรับลูกหนี้ที่ไม่มี MyMo สามารถลงทะเบียนผ่านช่องทางเว็บไซต์ธนาคาร www.gsb.or.th ตั้งแต่บัดนี้ จนถึงวันที่ 31 ธันวาคม 2566
สามารถสอบถามเพิ่มเติมที่ GSB Contact Center โทร. 1115
รัฐบาลไทย-ข่าวทำเนียบรัฐบาล-เริ่มทันที! ครม. เคาะ “ลดค่าไฟฟ้า – ก๊าซหุงต้ม - น้ำมันดีเซล ” ลดรายจ่ายประชาชน
วันศุกร์ที่ 15 กันยายน 2566
เริ่มทันที! ครม. เคาะ “ลดค่าไฟฟ้า – ก๊าซหุงต้ม - น้ํามันดีเซล ” ลดรายจ่ายประชาชน
.....
ที่ประชุมครม. (13 ก.ย. 66) เห็นชอบมาตรการลดภาระค่าใช้จ่ายด้านพลังงานของประชาชน โดยแบ่งออกเป็น 2 ด้าน
.
มาตรการลดภาระค่าใช้จ่ายด้านน้ํามันเชื้อเพลิง
• ตรึงราคาน้ํามันดีเซลไม่ให้เกิน 30 บาทต่อลิตร โดยปรับลดอัตราภาษีน้ํามันดีเซลลงประมาณ 2.50 บาทต่อลิตร เพื่อช่วยพยุงราคาขายปลีกน้ํามันดีเซล ช่วยเหลือประชาชนและภาคส่วนที่เกี่ยวข้อง ตั้งแต่วันที่ 20 ก.ย. - 31 ธ.ค. 66
• ตรึงราคาขายปลีก ก๊าซหุงต้ม LPG ขนาด 15 กิโลกรัม ไว้ที่ 423 บาทต่อถัง ตั้งแต่วันที่ 1 ต.ค. - 31 ธ.ค. 66
มาตรการลดภาระค่าใช้จ่ายด้านไฟฟ้า
• ปรับลดอัตราค่าไฟฟ้า โดยปรับลดจากราคาหน่วยละ 4.45 บาท เหลือหน่วยละ 4.10 บาท โดยให้มีผลตั้งแต่รอบบิลเดือนก.ย. – ธ.ค. 66
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท เผยถนนที่ได้รับผลกระทบจากอุทกภัยใน 2 จังหวัด สามารถสัญจรผ่านได้
วันศุกร์ที่ 15 กันยายน 2566
กรมทางหลวงชนบท เผยถนนที่ได้รับผลกระทบจากอุทกภัยใน 2 จังหวัด สามารถสัญจรผ่านได้
พร้อมระดมกําลังเจ้าหน้าที่ติดตามสถานการณ์อุทกภัยและเข้าซ่อมแซมเบื้องต้น เพื่อบรรเทาความเดือดร้อนให้กับประชาชน
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานสถานการณ์อุทกภัยว่ามีถนนทางหลวงชนบทได้รับผลกระทบจากอุทกภัยใน 2 จังหวัด คือ จังหวัดเชียงใหม่ และกาฬสินธุ์ รวม 4 สายทาง สามารถสัญจรผ่านได้ ดังนี้
- ถนนสาย กส.4027 - บ้านโพนสว่าง อําเภอเขาวง และนาคู จังหวัดกาฬสินธุ์ ช่วง กม. ที่ 5+600 - 5+612 น้ําไหลกัดเซาะคอสะพานชํารุดเสียหาย
- ถนนสาย กส.4066 - บ้านนาไคร้ อําเภอกุฉินารายณ์ จังหวัดกาฬสินธุ์ ช่วง กม. ที่ 2+425 - 2+455 น้ําไหลกัดเซาะคอสะพานชํารุดเสียหาย
- ถนนสาย กส.4001 - บ้านโคกกลาง อําเภอนาคู และเต่างอย จังหวัดกาฬสินธุ์ ช่วง กม. ที่ 5+600 - 5+700 น้ํากัดเซาะคันทางทรุดตัว ปิดช่องจราจร 1 ช่องทาง
- ถนนสาย ชม.3052 - บ้านสบเปิง อําเภอแม่แตง จังหวัดเชียงใหม่ ช่วง กม. ที่ 25+150 - 25+300 น้ําไหลกัดเซาะไหล่ทางชํารุดเสียหายและคันทางบริเวณท่อลอดเดิม
ทั้งนี้ แขวงทางหลวงชนบทกาฬสินธุ์ และแขวงทางหลวงชนบทเชียงใหม่ ได้ติดตั้งป้ายเตือนเพื่อความปลอดภัย พร้อมระดมกําลังเจ้าหน้าที่ซ่อมแซมเบื้องต้นเพื่อให้ประชาชนสัญจรผ่านได้ชั่วคราวเรียบร้อยแล้ว และ ทช. จะติดตามสถานการณ์อุทกภัยอย่างใกล้ชิดและเข้าช่วยเหลือประชาชนอย่างเต็มที่ โดยสามารถแจ้งเหตุอุทกภัยได้ที่แขวงทางหลวงชนบทในพื้นที่หรือสายด่วน ทช. โทร. 1146
รัฐบาลไทย-ข่าวทำเนียบรัฐบาล-ธอส. ตอบแทนลูกค้าฉลองครบรอบ 70 ปี กับเงินฝากดอกเบี้ยสูงถึง 7.70% ต่อปี
วันศุกร์ที่ 15 กันยายน 2566
15/09/2566
ธอส. ตอบแทนลูกค้าฉลองครบรอบ 70 ปี กับเงินฝากดอกเบี้ยสูงถึง 7.70% ต่อปี
ธอส. จัดทําผลิตภัณฑ์เงินฝากออมทรัพย์ครบรอบ 70 ปี ธอส. รับผลตอบแทนอัตราดอกเบี้ยแบบขั้นบันไดสูงสุดถึง 7.70% ต่อปี เพียงเปิดบัญชีเงินฝากขั้นต่ํา 10,000 บาทขึ้นไป ตั้งแต่วันที่ 21 กันยายน - 31 ตุลาคม 2566 ที่สาขาธนาคารทั่วประเทศ
ธนาคารอาคารสงเคราะห์ (ธอส.) ตอบแทนลูกค้าเนื่องในโอกาสครบรอบ 70 ปี ด้วยการจัดทําผลิตภัณฑ์เงินฝากออมทรัพย์ครบรอบ 70 ปี ธอส. รับผลตอบแทนอัตราดอกเบี้ยแบบขั้นบันไดสูงสุดถึง 7.70% ต่อปี เพียงเปิดบัญชีเงินฝากขั้นต่ํา 10,000 บาทขึ้นไป ตั้งแต่วันที่ 21 กันยายน - 31 ตุลาคม 2566 ที่สาขาธนาคารทั่วประเทศ โดยตั้งแต่วันที่เปิดบัญชีถึงวันที่ 31 มีนาคม 2568 จะได้รับอัตราดอกเบี้ย 0.70% ต่อปี และตั้งแต่วันที่ 1 เมษายน – 30 กันยายน 2568 จะได้รับอัตราดอกเบี้ย 7.70% ต่อปี ทั้งนี้ ลูกค้าจะได้รับอัตราดอกเบี้ยเฉลี่ยรวมสูงถึง 2.43 - 2.53% ต่อปี (เงื่อนไขเป็นไปตามที่ธนาคารกําหนด) พิเศษ!! รับดอกเบี้ยรายเดือนและไม่เสียภาษีดอกเบี้ยเงินฝาก สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-นายกรัฐมนตรีสั่งการตำรวจ – ตำรวจท่องเที่ยว – ตม. วางแผนการทำงานรับมือทัวร์จีน หลังเปิดฟรีวีซ่า เชื่อมั่นการท่องเที่ยวไทยเป็นที่นิยม คาดนักท่องเที่ยวจีนเดินทางเข้าประเทศไทยจำนวนมาก
วันอังคารที่ 12 กันยายน 2566
12/09/2566
นายกรัฐมนตรีสั่งการตํารวจ – ตํารวจท่องเที่ยว – ตม. วางแผนการทํางานรับมือทัวร์จีน หลังเปิดฟรีวีซ่า เชื่อมั่นการท่องเที่ยวไทยเป็นที่นิยม คาดนักท่องเที่ยวจีนเดินทางเข้าประเทศไทยจํานวนมาก
นายกรัฐมนตรีสั่งการตํารวจ – ตํารวจท่องเที่ยว – ตม. วางแผนการทํางานรับมือทัวร์จีน หลังเปิดฟรีวีซ่า เชื่อมั่นการท่องเที่ยวไทยเป็นที่นิยม คาดนักท่องเที่ยวจีนเดินทางเข้าประเทศไทยจํานวนมาก
วันนี้ (12 กันยายน 2566) เวลา 15.30 น. ณ ห้องรับรองพิเศษ 205 ชั้น 2 อาคารรัฐสภา นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้เป็นประธานการประชุมกับรัฐมนตรีว่าการกระทรวงการท่องเที่ยวและกีฬา พร้อมหน่วยงานที่เกี่ยวข้องโดยเฉพาะอย่างยิ่งด้านความมั่นคง ผู้ช่วยผู้บัญชาการตํารวจแห่งชาติ ตํารวจท่องเที่ยว ตํารวจตรวจคนเข้าเมือง (ตม.)
นายกรัฐมนตรีได้สั่งการให้หน่วยงานด้านความมั่นคงทํางานเชิงรุก เพิ่มความเชื่อมั่นให้นักท่องเที่ยวต่างชาติ รวมทั้งคนไทย เพื่อรองรับการบริหารสถานการณ์ด้านการท่องเที่ยวตามที่คาดการณ์ว่าภายหลังจากการอนุญาตชั่วคราวให้ชาวจีนเดินทางเข้าประเทศไทยแบบไม่ต้องขอวีซ่า ไม่ต้องเสียค่าธรรมเนียมจะเป็นการกระตุ้นการท่องเที่ยวไทยในตลาดจีน จนมีนักท่องเที่ยวชาวจีนเดินทางเข้าไทยจํานวนมาก
โดยนายกรัฐมนตรีย้ําว่าขอให้ทุกหน่วยงานสนับสนุนนโยบายกระตุ้นเศรษฐกิจที่รัฐบาลให้ความสําคัญ โดยเห็นแก่ความเดือดร้อน ปากท้องประชาชนเป็นสําคัญ เพื่อให้เกิดการหมุนเวียนของเม็ดเงิน พัฒนาเศรษฐกิจประเทศ กระจายรายได้
รัฐบาลไทย-ข่าวทำเนียบรัฐบาล-นายกฯ ชี้แจงแนวทางบริหารจัดการผู้ประกอบการ rider ยกระดับให้สามารถแข่งขันกับการเปลี่ยนแปลงทางเทคโนโลยี พร้อมศึกษาจัดทำ application อย่างครบวงจร ครอบคลุมและทั่วถึงด้วย
วันอังคารที่ 12 กันยายน 2566
12/09/2566
นายกฯ ชี้แจงแนวทางบริหารจัดการผู้ประกอบการ rider ยกระดับให้สามารถแข่งขันกับการเปลี่ยนแปลงทางเทคโนโลยี พร้อมศึกษาจัดทํา application อย่างครบวงจร ครอบคลุมและทั่วถึงด้วย
นายกฯ ชี้แจงแนวทางบริหารจัดการผู้ประกอบการ rider ยกระดับให้สามารถแข่งขันกับการเปลี่ยนแปลงทางเทคโนโลยี พร้อมศึกษาจัดทํา application อย่างครบวงจร ครอบคลุมและทั่วถึงด้วย
วันนี้ (วันที่ 12 กันยายน 2566) เวลา 11.23 น. ณ ห้องประชุมสภาผู้แทนราษฎร ชั้น 2 อาคารรัฐสภา ถนนสามเสน เขตดุสิต กรุงเทพฯ นายเศรษฐา ทวีสิน นายกรัฐมนตรีเข้าร่วมการประชุมร่วมกันของรัฐสภา ครั้งที่ 5 (สมัยสามัญประจําปีครั้งที่หนึ่ง) เป็นพิเศษ เพื่อให้คณะรัฐมนตรีแถลงนโยบายต่อรัฐสภา โดยนายกรัฐมนตรีชี้แจง ดังนี้
นายกรัฐมนตรีย้ําว่า รัฐบาลมาจากประชาชน และตั้งใจอย่างยิ่ง และจริงจังที่จะทํางาน โดยได้ชี้แจงในประเด็นผู้ประกอบการ Rider จากการลงพื้นที่ได้รับฟังปัญหาต่างๆ ทั้งในด้านค่ารอบที่ไม่เป็นธรรม ค่าใช้จ่ายพื้นฐานที่ไม่ได้มีการปรับเปลี่ยนมานาน การบังคับรับงานพ่วง การแบกรับต้นทุนความเสี่ยงเอง กฎหมายที่ไม่คุ้มครองและล้าสมัยในหลายๆมิติ โดยนายกรัฐมนตรีได้ให้แนวทางกระทรวงแรงงาน เพื่อเจรจากับภาคเอกชน เพื่อยกระดับ สวัสดิการ และค่าแรงให้เป็นธรรมมากยิ่งขึ้น ให้สามารถแข่งขันกับการเปลี่ยนแปลงทางเทคโนโลยีอย่างรุนแรง นอกจากนี้ ยังมีแนวทางที่จะจัดระเบียบค่าโดยสารให้มีความยุติธรรม โดยคํานึงถึงความปลอดภัยของผู้โดยสาร และ Rider ด้วย และยังจะมีแนวทางให้กระทรวงคมนาคมศึกษาการทํา application ของรัฐเอง เพื่อช่วยเหลือผู้ให้บริการอย่างครบวงจร ครอบคลุมและทั่วถึงด้วย
รัฐบาลไทย-ข่าวทำเนียบรัฐบาล-“ชลน่าน” อัดคลิปขอบคุณบุคลากร สธ. ร่วมดูแลประชาชน ชวนผู้เกษียณร่วมสานต่องานปฐมภูมิ
วันอังคารที่ 12 กันยายน 2566
“ชลน่าน” อัดคลิปขอบคุณบุคลากร สธ. ร่วมดูแลประชาชน ชวนผู้เกษียณร่วมสานต่องานปฐมภูมิ
รัฐมนตรีว่าการกระทรวงสาธารณสุข อัดคลิปส่งสารถึงบุคลากรกระทรวงสาธารณสุข ขอบคุณที่ร่วมฟันฝ่าอุปสรรคและดูแลคนไทย จน สธ.ไทยได้รับการยกย่องจากนานาชาติ ชวนผู้เกษียณอายุราชการนําประสบการณ์และความรู้มาช่วยดูแลประชาชน
วันนี้ (12 กันยายน 2566) ที่ศูนย์ประชุมและจัดแสดงสินค้า มลฑาทิพย์ ฮอลล์ จ.อุดรธานี นพ.ชลน่าน ศรีแก้ว รัฐมนตรีว่าการกระทรวงสาธารณสุข ส่งสารถึงบุคลากรทางการแพทย์และสาธารณสุข ที่เข้าร่วมงานมหกรรมการจัดการความรู้และบทเรียนโควิด 19 และโครงการประชุมวิชาการกระทรวงสาธารณสุข ประจําปี 2566 “ยกระดับสาธารณสุขไทยเพื่อสุขภาพที่ดีอย่างยั่งยืน” ผ่านวิดีทัศน์เป็นครั้งแรกหลังเข้ารับตําแหน่งอย่างเป็นทางการ ว่า การที่บุคลากรสาธารณสุขมุ่งมั่นตั้งใจดูแลประชาชนในด้านสุขภาพอย่างยาวนานจนเกษียณอายุราชการไม่เพียงเกิดประโยชน์แก่ตัวเอง แต่ยังเป็นประโยชน์ต่อประชาชนและบ้านเมือง สําคัญที่สุดยังทําให้กระทรวงสาธารณสุขได้รับการยกย่องจากนานาอารยประเทศ ทั้งนี้ การเกษียณอายุราชการเป็นเพียงการยุติบทบาทที่ได้รับมอบหมายตามกฎหมาย แต่ประสบการณ์ ความรู้ ความเชี่ยวชาญในวิชาชีพของแต่ละคนที่บ่มเพาะมายาวนาน ไม่ได้ยุติไปด้วย และสามารถนําไปช่วยเหลือประชาชน ประเทศชาติได้เป็นอย่างดี
นพ.ชลน่านกล่าวต่อว่า ในการดําเนินงานของรัฐบาลภายใต้การนําของ นายเศรษฐา ทวีสิน นายกรัฐมนตรี ตนในฐานะรัฐมนตรีว่าการกระทรวงสาธารณสุข พร้อมด้วยนายสันติ พร้อมพัฒน์ รัฐมนตรีช่วยว่าการกระทรวงสาธารณสุข รวมถึงคณะผู้บริหารกระทรวงสาธารณสุข คาดหวังว่าบุคลากรผู้เกษียณอายุราชการไปแล้ว ไม่ว่าจะเป็นแพทย์ พยาบาลหรือบุคลากรทางการแพทย์อื่นๆ จะนําความรู้และประสบการณ์ที่มีกลับมาสร้างประโยชน์ให้กับประชาชนต่อไป โดยเฉพาะเรื่องการดูแลสุขภาพปฐมภูมิ ซึ่งเป็นนโยบายสําคัญที่จะส่งผลให้ประชาชนมีสุขภาพที่ดีอย่างยั่งยืน
*********************************** 12 กันยายน 2566
รัฐบาลไทย-ข่าวทำเนียบรัฐบาล-​นายกฯ ชี้แจงด้วยความรักชาติ ต้องการแก้ไขปัญหาประเทศ ไม่ต้องการเห็นการเลือกปฏิบัติ ตั้งใจ พร้อมเป็นนายกฯ ของคนไทยทั้งประเทศ
วันอังคารที่ 12 กันยายน 2566
​นายกฯ ชี้แจงด้วยความรักชาติ ต้องการแก้ไขปัญหาประเทศ ไม่ต้องการเห็นการเลือกปฏิบัติ ตั้งใจ พร้อมเป็นนายกฯ ของคนไทยทั้งประเทศ
​นายกฯ ชี้แจงด้วยความรักชาติ ต้องการแก้ไขปัญหาประเทศ ไม่ต้องการเห็นการเลือกปฏิบัติ ตั้งใจ พร้อมเป็นนายกฯ ของคนไทยทั้งประเทศ
วันนี้ (วันที่ 12 กันยายน 2566) เวลา 17.45 น. ณ ห้องประชุมสภาผู้แทนราษฎร ชั้น 2 อาคารรัฐสภา ถนนสามเสน เขตดุสิต กรุงเทพฯ นายเศรษฐา ทวีสิน นายกรัฐมนตรีเข้าร่วมการประชุมร่วมกันของรัฐสภา ครั้งที่ 5 (สมัยสามัญประจําปีครั้งที่หนึ่ง) เป็นพิเศษ เพื่อให้คณะรัฐมนตรีแถลงนโยบายต่อรัฐสภา โดยนายกรัฐมนตรีชี้แจงต่อกรณีต่าง ๆ ดังนี้
นายกรัฐมนตรีกล่าวน้อมรับคําติ คําแนะนําจากอดีตนายกรัฐมนตรี นายชวน หลีกภัย แม้จะเคยเป็นนักธุรกิจมาก่อนแต่มาเดินเส้นทางนี้ด้วยความรักประเทศชาติ ต้องการช่วยเหลือประชาชนด้วยใจที่เปิดกว้าง ต้องการที่จะเห็นพี่น้องประชาชนมีความเป็นอยู่ที่ดีขึ้น โดยเข้าใจว่าตนเองมีความรู้ขั้นหนึ่งเกี่ยวกับปัญหาที่ประชาชนเผชิญอยู่ ไม่ต้องการให้มีการสูญเสียแม้แต่ 1 ชีวิต แม้ความเข้าใจต่อปัญหาและวิธีปฏิบัติอาจต่างกัน รัฐบาล จากพรรคร่วม 11 พรรคให้ความสําคัญกับความสงบสุขในพื้นที่ภาคใต้ไม่ยิ่งหย่อนไปกว่าปัญหาปากท้องเศรษฐกิจ และไม่ต้องการเห็นความไม่เท่าเทียมในทุกพื้นที่ การเลือกปฏิบัติต่อพื้นที่ใดพื้นที่หนึ่งโดยผู้บริหารสูงสุดของประเทศถือเป็นสิ่งที่ไม่สมควร รัฐบาลควรเป็นรัฐบาลที่มาจากประชาชนทั้งประเทศ ไม่ว่ารัฐบาลนี้จะมี สส. ในภาคใต้หรือไม่มีก็ตามที เป็นความตั้งใจสูงสุดของนายกรัฐมนตรี ในฐานะนายกรัฐมนตรีที่จะต้องให้ความเป็นธรรม ความเสมอภาค ความเท่าเทียมกับพี่น้องประชาชนคนไทยทุกคน
โดยตั้งแต่ยังไม่ได้รับอํานาจเต็มที่ในการบริหารราชการแผ่นดินจังหวัดแรกที่ลงไปคือจังหวัดภูเก็ต แม้จะไม่มี สส. เลยในส่วนของพรรคร่วมรัฐบาลแม้แต่คนเดียว ก็เป็นการยืนยันว่าตนให้ความสําคัญกับภูเก็ต กับภาคใต้ การกระทําพิสูจน์ได้ดีกว่าคําพูดว่ารัฐบาลนี้จะบริหารราชการแผ่นดินอย่างไร
โดยอีก 2 อาทิตย์จะเดินทางไปติดตามการสั่งงานที่ผ่านมา จะลงพื้นที่ไปดูเรื่องโครงสร้างพื้นฐาน สนามบินนานาชาติภูเก็ต ซึ่งทางทีมงานเสนอแนะว่าเพื่อให้เป็นการเข้าถึง ไม่ควรใช้คําว่าสนามบินนานาชาติภูเก็ต อาจใช้คําว่าสนามบินอันดามัน อินเตอร์เนชั่นแนล ซึ่งจะครอบคลุมไปถึงจังหวัดพังงา กระบี่ ระนอง และทั้ง 4 จังหวัดที่ได้กล่าวถึงมาแล้ว ไม่มี สส. ของพรรคเพื่อไทยแม้แต่คนเดียว ดังนั้น ขอยืนยันการทํางานของผมทุกวันนี้ ต้องการเป็นนายกรัฐมนตรีของคนไทยทุกคน
รัฐบาลไทย-ข่าวทำเนียบรัฐบาล-ปลัดแรงงาน เยี่ยมให้กำลังใจ ให้ข้อคิดเตือนใจแรงงานไทย ด้านการทำงาน การใช้ชีวิตได้อย่างปลอดภัยในไต้หวัน
วันอังคารที่ 12 กันยายน 2566
12/09/2566
ปลัดแรงงาน เยี่ยมให้กําลังใจ ให้ข้อคิดเตือนใจแรงงานไทย ด้านการทํางาน การใช้ชีวิตได้อย่างปลอดภัยในไต้หวัน
ปลัดแรงงาน เยี่ยมให้กําลังใจ ให้ข้อคิดเตือนใจแรงงานไทย ด้านการทํางาน การใช้ชีวิตได้อย่างปลอดภัยในไต้หวัน
วันที่ 11 กันยายน 2566 เวลา 11.15 น. นายบุญชอบ สุทธมนัสวงษ์ ปลัดกระทรวงแรงงาน พร้อมคณะผู้บริหารและเจ้าหน้าที่ เข้าตรวจเยี่ยมและมอบของให้กําลังใจแรงงานไทย ที่ไซต์งานก่อสร้างสะพานข้ามแม่น้ํา ตั้นเจียง นครนิวไทเป ซึ่งบริษัทก่อสร้าง KUNG ENGINEERING CORPORATION ซึ่งว่าจ้างแรงงานไทย จํานวนประมาณ 300 คน โดยในวันนี้ ปลัดกระทรวงแรงงาน ได้ให้กําลังใจแรงงาน พร้อมให้ข้อคิดเตือนใจแรงงานในการปฏิบัติตามกฎระเบียบไต้หวันทั้งการป้องกันยาเสพติด การขับขี่รถจักรยานไฟฟ้า สุรา เพื่อให้แรงงานไทยสามารถปรับตัวด้านการทํางานและการใช้ชีวิตได้อย่างปลอดภัย พร้อมนี้ สนร. ไทเปได้แนะนําช่องทางการติดต่อ สนร.ไทเป พร้อมสิทธิประโยชน์จากกองทุนประกันภัยแรงงานไต้หวัน ซึ่งนายจ้างและแรงงานได้แสดงความชื่มชมและขอบคุณในการเข้าเยี่ยมแรงงานในครั้งนี้ นอกจากนี้บริษัทยังแสดงความต้องการจ้างแรงงานไทยเพื่อมาทํางานในโครงการอื่นๆ ซึ่งเฉพาะปี ที่ผ่านมา ได้ยื่นขอนําเข้าแรงงานไทยเพิ่ม จํานวน กว่า 700 คน โดยบริษัทยินดีให้ความร่วมมือในการขยายตลาดแรงงานไทยในไต้หวันร่วมกันต่อไป
ทั้งนี้ ปลัดกระทรวงแรงงาน ได้เน้นย้ําให้ น.ส.ประภาวดี แก้วศิริพงษ์ อัครราชทูตที่ปรึกษา (ฝ่ายแรงงาน) สนร.ไทเป และ นายณัฐชยวัศ สงวนไชยกฤษณ์ อัครราชทูตที่ปรึกษา (ฝ่ายแรงงาน) สนร.เกาสง ปฏิบัตืหน้าที่อย่างเข้มแข็ง ทั้งภารกิจเชิงรุกในการขยายตลาดแรงงาน และการคุ้มครองดูแลแรงงานไทย โดยประชาสัมพันธ์สร้างการรับรู้และความเข้าใจเกี่ยวกับสิทธิประโยชน์ ตามกฎหมายไทยและไต้หวัน รวมทั้งตระหนักถึงระเบียบวินัยในการทํางาน
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-นายกรัฐมนตรีชี้แจง รัฐบาลให้ความสำคัญของการแก้ปัญหายาเสพติด ทำลายล้าง ยึดทรัพย์ บำบัดผู้เสพยาและส่งกลับครอบครัวไม่ให้กลับมาเสพยาอีก พร้อมหารือจัดทำแผนงานระยะสั้น กลาง ยาว
วันอังคารที่ 12 กันยายน 2566
12/09/2566
นายกรัฐมนตรีชี้แจง รัฐบาลให้ความสําคัญของการแก้ปัญหายาเสพติด ทําลายล้าง ยึดทรัพย์ บําบัดผู้เสพยาและส่งกลับครอบครัวไม่ให้กลับมาเสพยาอีก พร้อมหารือจัดทําแผนงานระยะสั้น กลาง ยาว
นายกรัฐมนตรีชี้แจง รัฐบาลให้ความสําคัญของการแก้ปัญหายาเสพติด ทําลายล้าง ยึดทรัพย์ บําบัดผู้เสพยาและส่งกลับครอบครัวไม่ให้กลับมาเสพยาอีก พร้อมหารือจัดทําแผนงานระยะสั้น กลาง ยาว โดยให้ความสําคัญพัฒนาสถาบันครอบครัวให้แข็งแกร่ง
วันนี้ (วันที่ 12 กันยายน 2566) เวลา 9.35 น. ณ ห้องประชุมสภาผู้แทนราษฎร ชั้น 2 อาคารรัฐสภา ถนนสามเสน เขตดุสิต กรุงเทพฯ นายเศรษฐา ทวีสิน นายกรัฐมนตรีเข้าร่วมการประชุมร่วมกันของรัฐสภา ครั้งที่ 5 (สมัยสามัญประจําปีครั้งที่หนึ่ง) เป็นพิเศษ เพื่อให้คณะรัฐมนตรีแถลงนโยบายต่อรัฐสภา โดยนายกรัฐมนตรีได้กล่าวชี้แจง ถึงเรื่องปัญหายาเสพติด ซึ่งมีการเรียกร้องจากพี่น้องประชาชนอย่างมาก ไม่น้อยไปกว่าปัญหาเรื่องเศรษฐกิจปากท้อง รัฐบาลให้ความสําคัญและตระหนักถึงปัญหาของประชาชน โดยผู้เสพต้องเป็นผู้ป่วย และรักษาผู้เสพเมื่อรักษาหาย ต้องส่งกลับคืนอ้อมกอดครอบครัว อย่างมีศักดิ์ศรี และสามารถไปประกอบอาชีพได้ โดยที่ไม่กลับมาเสพยาเสพติดอีก
เรื่องการบริหารจัดการผู้ทําผิด การยึดทรัพย์ ยังเป็นปัญหาอยู่ ซึ่งรัฐบาลตระหนักดีถึงความสําคัญที่จะต้องยึดทรัพย์โดยเร็ว รวมทั้งต้องทําลายล้างยาเสพติดที่จับได้โดยเร็วเช่นกัน ซึ่งอาจมีการทําผิด ลักลอบเอาออกมาอีก ซึ่งรัฐบาลตระหนักดีและจะมีการเร่งรัดทําแผนงานระยะสั้นตามที่ท่านสมาชิกได้กรุณาแนะนํากล่าวผ่านท่านประธานมา พร้อมเน้นย้ําว่า รัฐบาลจะให้ความสําคัญกับประเด็นนี้อย่างสูงสุดเพื่อให้สถาบันครอบครัวของประเทศกลับมาแข็งแกร่งอีกครั้ง
เรื่องหมู่บ้าน ผู้ใหญ่บ้าน จะมีส่วนป้องกันช่วยไม่ให้ลูกหลานไปติดยา พูดคุยให้ครอบครัวอบอุ่น ลูกหลานไม่เสพยา โดยในอาทิตย์นี้นายกรัฐมนตรี จะได้หารือจะประชุมกับหน่วยงานที่เกี่ยวข้องทั้งหมด อย่างบูรณาการ วางแผนระยะสั้น ระยะกลาง ระยะยาว และจะได้แถลงต่อประชาชนอีกครั้งต่อไป
รัฐบาลไทย-ข่าวทำเนียบรัฐบาล-ป้้นทีมยุทธศาสตร์ อก. สู่การจัดทำคำของบประมาณ มุ่งผลสัมฤทธิ์ตามแนวทางนโยบาย MIND
วันอังคารที่ 12 กันยายน 2566
12/09/2566
ป้้นทีมยุทธศาสตร์ อก. สู่การจัดทําคําของบประมาณ มุ่งผลสัมฤทธิ์ตามแนวทางนโยบาย MIND
ป้้นทีมยุทธศาสตร์ อก. สู่การจัดทําคําของบประมาณ มุ่งผลสัมฤทธิ์ตามแนวทางนโยบาย MIND
เพชรบุรี : วันที่ 9 - 10 กันยายน 2566 กองยุทธศาสตร์และแผนงาน สํานักงานปลัดกระทรวงอุตสาหกรรม (สปอ.) จัดสัมมนาเชิงปฏิบัติการ เรื่อง "ชี้แจงแนวทางการบริหารงบประมาณรายจ่ายประจําปีงบประมาณ พ.ศ.2567 และการจัดทําคําของบประมาณประจําปี พ.ศ.2568" โดยมีนายวิสูตร ปรีชาธรรมรัช สํานักงบประมาณ เป็นวิทยากรในกิจกรรม Workshop "ความรู้ด้านการจัดทําคําของบประมาณเพื่อส่งเสริมเศรษฐกิจฐานราก" และมีข้าราชการและเจ้าหน้าที่ จาก สปอ. เข้าร่วมสัมมนา ประมาณ 100 คน ทั้งนี้ดร.ณัฐพล รังสิตพล ปลัดกระทรวงอุตสาหกรรม นางสาวณัฏฐิญา เนตยสุภา รองปลัดกระทรวงอุตสาหกรรม และนางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม เข้าร่วมสังเกตุการณ์ ณ โรงแรม เดอะ รีเจ้นท์ ชะอํา บีช รีสอร์ท จ.เพชรบุรี
งบประมาณ มีความสําคัญในการนําไปพัฒนาและขับเคลื่อนเศรษฐกิจของประเทศ ดังนั้นจึงต้องมีการจัดทําคําของบประมาณอย่างเหมาะสมและมีประสิทธิภาพ โดยมีแนวทางผ่านกระบวนการการจัดทําคําของบประมาณ ประกอบด้วย 1) การทบทวนการวางแผน จากหน่วยงาน อาทิ รัฐสภา สภาพัฒน์ฯ 2) การเตรียมจัดทํางบประมาณ ผ่านการกําหนดวัตถุประสงค์ และแผนงาน 3) การอนุมัติ 4) การบริหาร 5) การติดตามประเมินผล จากสํานักงบประมาณ นอกจากนี้การเขียนโครงการเพื่อของบประมาณ สิ่งสําคัญคือ การออกแบบวัตถุประสงค์ของโครงการต้องสอดคล้องกับแผนแม่บทภายใต้ยุทธศาสตร์ชาติ ใครจะได้ประโยชน์อะไร การใช้ทรัพยากรได้อย่างคุ้มค่า มีการตั้งเป้าหมายที่ชัดเจนและครอบคลุมกลุ่มเป้าหมาย สามารถตอบโจทย์สู่เศรษฐกิจของประเทศ และเพื่อมุ่งสู่ผลสัมฤทธิ์ตามแนวทางนโยบาย MIND ของกระทรวงอุตสาหกรรม
รัฐบาลไทย-ข่าวทำเนียบรัฐบาล-นายกรัฐมนตรีชี้แจงเรื่องการพักหนี้เกษตรกร ให้ความสำคัญปากท้องประชาชน
วันอังคารที่ 12 กันยายน 2566
12/09/2566
นายกรัฐมนตรีชี้แจงเรื่องการพักหนี้เกษตรกร ให้ความสําคัญปากท้องประชาชน
นายกรัฐมนตรีชี้แจงเรื่องการพักหนี้เกษตรกร ให้ความสําคัญปากท้องประชาชน
วันนี้ (วันที่ 12 กันยายน 2566) เวลา 13.13 น. ณ ห้องประชุมสภาผู้แทนราษฎร ชั้น 2 อาคารรัฐสภา ถนนสามเสน เขตดุสิต กรุงเทพฯ นายเศรษฐา ทวีสิน นายกรัฐมนตรีเข้าร่วมการประชุมร่วมกันของรัฐสภา ครั้งที่ 5 (สมัยสามัญประจําปีครั้งที่หนึ่ง) เป็นพิเศษ เพื่อให้คณะรัฐมนตรีแถลงนโยบายต่อรัฐสภา โดยนายกรัฐมนตรีชี้แจงต่อกรณีต่างๆ ดังนี้
กรณีการพักหนี้เกษตร รัฐบาลตระหนักถึงความเดือดร้อนของเกษตรกร ปัญหาปากท้อง การเกษตรเป็นเรื่องสําคัญ โดยในการประชุมคณะรัฐมนตรีครั้งแรกจะมีการนําเรื่องนี้เข้าสู่การประชุม โดยรัฐบาลมีแนวทางดําเนินเร่งด่วน มีเป้าหมายที่จะทําให้ได้ภายในไตรมาส 4 ปีนี้ ทั้งต้น และดอก โดยย้ําว่าจะทําการพักหนี้ พร้อมแผนการสร้างรายได้ ปรับเปลี่ยนโครงสร้างการปลูกผลิตสิ่งที่ตลาดโลกต้องการในปริมาณที่เหมาะสม พร้อมตระหนักถึงภาวะโลกเดือด (Global Boiling) จึงเตรียมพร้อมนําความรู้และเทคโนโลยีเข้ามาใช้ การพักต้นและดอกเพื่อเป็นการฟื้นฟูจิตใจให้แก่เกษตรกร ให้มีกําลังและแรงใจ แรงกายในการประกอบอาชีพ โดยที่ในอนาคตจะไม่เสียวัฒนธรรมทางการเงินการคลัง เช่น การใช้ปุ๋ยตามค่าวิเคราะห์ดิน การปลูกยาง ซึ่งถ้าใช้ปุ๋ยในจุดที่ถูกต้อง จะลดจํานวนปุ๋ยที่ใช้ และเพิ่มผลผลิตได้อย่างมาก รวมทั้งการใช้เกษตรแม่นยําเข้ามาเพื่อช่วยเกษตร เพิ่มผลผลิต เพิ่มรายได้ ลดรายจ่ายจากการใช้ปุ๋ยเคมีมาใช้ปุ๋ยอินทรีย์ สําหรับเรื่องการใช้ Data นายกรัฐมนตรีเน้นย้ําถึงความจําเป็นที่ต้องถ่ายทอดความรู้ให้เกษตรกร เพื่อให้สามารถนําไปปรับใช้ได้อย่างมีประสิทธิภาพมากยิ่งขึ้น จึงต้องทําควบคู่ไปกับการพัฒนาความรู้ให้กับเกษตรกรทั่วไป
ส่วนปัญหาหมูเถื่อน นายกรัฐมนตรีได้ดําเนินการรับฟังปัญหานี้มาแล้วในหลายพื้นที่ และได้ประสานอธิบดีกรมศุลกากร โดยในวันนี้จะได้เชิญเจ้าหน้าที่มาพูดคุยและรับทราบข้อมูล เพื่อหาแผนการดําเนินงานสั่งการออกมาให้ได้โดยเร็วที่สุด
ด้านรายได้ของครูและข้าราชการ ซึ่งเป็นภาคส่วนที่สําคัญในการดูแลพี่น้องประชาชน และขับเคลื่อนเศรษฐกิจไปข้างหน้า และเป็นภาคส่วนที่รัฐบาลให้ความสําคัญ นายกรัฐมนตรีให้ความสําคัญและจะได้ดูแลรายได้ให้เหมาะสมกับงบประมาณควบคู่กับการรักษาวินัยการเงินการคลัง
รัฐบาลไทย-ข่าวทำเนียบรัฐบาล-ปลัด สธ. เตรียมแปลงนโยบายยกระดับ 30 บาท - เทเลเมดิซีน สู่การปฏิบัติ พร้อมทำภาระงานบุคลากรให้สมดุล
วันอังคารที่ 12 กันยายน 2566
ปลัด สธ. เตรียมแปลงนโยบายยกระดับ 30 บาท - เทเลเมดิซีน สู่การปฏิบัติ พร้อมทําภาระงานบุคลากรให้สมดุล
ปลัดกระทรวงสาธารณสุข เตรียมพร้อมรองรับนโยบาย รมว.สธ. ยกระดับ 30 บาทรักษาทุกที่ และเทเลเมดิซีน ช่วยเพิ่มการเข้าถึงบริการของคนไทย โดยเฉพาะเขตเมือง ควบคู่กับการดูแลเรื่องภาระงานบุคลากรให้มีความสมดุล เร่งแปลงไปสู่ภาคปฏิบัติโดยให้เห็นผลแบบ Quick Win
วันนี้ (12 กันยายน 2566) ที่ศูนย์ประชุมและจัดแสดงสินค้า มลฑาทิพย์ ฮอลล์ จ.อุดรธานี นพ.โอภาส การย์กวินพงศ์ ปลัดกระทรวงสาธารณสุข ให้สัมภาษณ์ภายหลังเปิดมหกรรมการจัดการความรู้จากบทเรียนโควิด 19 และโครงการประชุมวิชาการกระทรวงสาธารณสุข ประจําปี 2566 “ยกระดับสาธารณสุขไทยเพื่อสุขภาพที่ดีอย่างยั่งยืน” ระหว่างวันที่ 11-13 กันยายน 2566 ว่า การจัดงานประชุมวิชาการฯ เป็นการเปิดพื้นที่ให้ผู้ที่มีความรู้ด้านวิชาการมาถ่ายทอดประสบการณ์ แลกเปลี่ยนเรียนรู้ซึ่งกันและกัน ส่วนมหกรรมการจัดการความรู้จากบทเรียนโควิด 19 นั้น เป็นเพราะช่วงเวลา 3 ปีของโรคโควิด 19 ทําให้ประเทศไทยได้เรียนรู้ว่า 1.ระบบสาธารณสุขไทยมีความเข้มแข็งแต่ยังมีจุดที่สามารถพัฒนาได้หลายเรื่อง โดยเฉพาะระบบการจัดการสาธารณสุขในชุมชนที่เป็นกลุ่มเปราะบางซึ่งเดิมอยู่ตามชายขอบ ชายแดน แต่โควิดทําให้ทราบว่า ปัญหาจริงๆ อยู่ใจกลางเมืองหลวงหรือเมืองใหญ่ๆ จึงต้องกลับมาทบทวนและจัดการ
และ 2. การใช้ “เทเลเมดิซีน” ช่วยเพิ่มความครอบคลุมทั่วถึงของบริการด้านการแพทย์และสาธารณสุขได้ผลอีกทั้งคนไทยเข้าถึงสมาร์ทโฟนเกือบทุกคน จึงเป็นอีกนโยบายรัฐบาลที่จะช่วยเพิ่มการเข้าถึงบริการ และให้ความรู้ประชาชนเพื่อรับมือภัยสุขภาพ ทั้งยามปกติและฉุกเฉิน ส่วนการยกระดับ 30 บาทรักษาทุกที่ จะดําเนินการให้สอดรับความต้องการของประชาชนทุกกลุ่มเป้าหมาย ทั้งการส่งเสริมสุขภาพ ป้องกันควบคุมโรค รักษาพยาบาลและฟื้นฟูซึ่งตามการแถลงนโยบายของนายกรัฐมนตรี สิ่งที่ต้องดําเนินการควบคู่กัน คือ การดูแลเรื่องภาระงานของบุคลากรให้สมดุลและขับเคลื่อนไปข้างหน้า นอกจากนี้ ต้องก้าวข้ามการทํางานที่อยู่เฉพาะมิติการแพทย์และสาธารณสุข เพราะยังมีมิติอื่นๆ ที่ต้องทําควบคู่ด้วย โดยใช้หลักการจัดการความรู้ให้สอดคล้องเหมาะสมกับสถานการณ์ซึ่งทั้งหมดจะมีการแปลงนโยบายไปสู่การปฏิบัติโดยให้เห็นผลเร็วที่สุดตามข้อสั่งการ Quick Win ของรัฐมนตรีว่าการกระทรวงสาธารณสุข
************************************* 12 กันยายน 2566
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานการประชุมร่วมกับรัฐมนตรีว่าการกระทรวงการท่องเที่ยวและกีฬา เตรียมการรองรับนักท่องเที่ยว
วันอังคารที่ 12 กันยายน 2566
12/09/2566
นายกรัฐมนตรีเป็นประธานการประชุมร่วมกับรัฐมนตรีว่าการกระทรวงการท่องเที่ยวและกีฬา เตรียมการรองรับนักท่องเที่ยว
อํานวยความสะดวกการเดินทาง ควบคู่กับมาตรการในการดูแลและอํานวยความสะดวกแก่นักท่องเที่ยว ยกระดับภาพลักษณ์ และสร้างความเชื่อมั่น เดินหน้ากระตุ้นการท่องเที่ยวไทยในตลาดจีน และขยายสู่ตลาดศักยภาพในอนาคต
วันนี้ (12 กันยายน 2566) เวลา 13.30 น. ณ ห้องรับรองพิเศษ 205 ชั้น 2 อาคารรัฐสภา นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้เป็นประธานการประชุมกับรัฐมนตรีว่าการกระทรวงการท่องเที่ยวและกีฬา พร้อมด้วยคณะผู้บริหารทั้งภาครัฐและเอกชนด้านการท่องเที่ยว เพื่อหารือมาตรการเร่งรัดการท่องเที่ยวระยะสั้น ในช่วงเดือนกันยายน 2566 ถึงเดือนกุมภาพันธ์ 2567
โดยในที่ประชุมได้หารือเพื่อแก้ไขปัญหาในส่วนที่เกี่ยวข้อง โดยได้กําหนดแนวทางการอํานวยความสะดวกในด้านการเดินทางเข้า-ออกประเทศไทย (Ease of Travelling) ร่วมกับมาตรการการดูแลและรักษาความปลอดภัย ควบคู่กับการส่งเสริมการตลาดด้านการท่องเที่ยว เพิ่มการประชาสัมพันธ์ส่งเสริมภาพลักษณ์ในรูปแบบต่างๆ อาทิ Brand Ambassador หรือ Influencers สําหรับตลาดจีนเพื่อภาพลักษณ์ใหม่ การบูรณาการตลาดแบบพุ่งเป้ากับ Online Travel Agency (OTA) และการนําเสนอประสบการณ์การท่องเที่ยวรูปแบบใหม่ (Experience Tourism) ในลักษณะการเชื่อมโยงเมืองหลักสู่การท่องเที่ยวเมืองรอง ทั้งของประเทศไทยและประเทศจีน
ซึ่งนายกรัฐมนตรีได้กล่าวถึงมาตรการระยะสั้นเพื่อดูแลความปลอดภัยให้แก่นักท่องเที่ยว และมอบหมายให้หน่วยงานที่เกี่ยวข้องพิจารณาเรื่องมาตรการกระตุ้นการท่องเที่ยว ทั้งระยะกลาง และระยะยาว เพื่อกระตุ้นการท่องเที่ยว สร้างเอกลักษณ์ กระแสความนิยมในประเทศไทย
ทั้งนี้ ในตอนท้ายของการประชุม นายกรัฐมนตรีได้เชิญหน่วยงานที่เกี่ยวข้องกับการดูแลความปลอดภัยได้แก่ ตํารวจท่องเที่ยว ตํารวจตรวจคนเข้าเมือง (ตม.) เพื่อพิจารณาร่วมกันถึงแนวทางการทํางานเพื่อบริหารสถาณการณ์ด้านการท่องเที่ยวในกรณีที่มีนักท่องเที่ยวเดินทางเข้ามายังประเทศไทยจํานวนมาก ซึ่งนายกรัฐมนตรีได้สั่งการให้ทุกหน่วยงานด้านความมั่นคงที่เกี่ยวข้อง ดําเนินการเชิงรุก สร้างความเชื่อมั่นให้ทั้งนักท่องเที่ยวและประชาชนไทยมั่นใจ ร่วมขับเคลื่อนนโยบายสําคัญอย่างดีที่สุด
รัฐบาลไทย-ข่าวทำเนียบรัฐบาล-บีโอไอเร่งผลักดันการลงทุน “ภาคใต้” หนุนเป็น “ประตูการค้าสำคัญ” เชื่อมระหว่างภูมิภาค
วันอังคารที่ 12 กันยายน 2566
บีโอไอเร่งผลักดันการลงทุน “ภาคใต้” หนุนเป็น “ประตูการค้าสําคัญ” เชื่อมระหว่างภูมิภาค
.....
คณะกรรมการส่งเสริมการลงทุน (บีโอไอ) เผยว่าภาคใต้เป็นพื้นที่ยุทธศาสตร์สําคัญของประเทศ ทั้งในด้านการเกษตร การท่องเที่ยว การค้าและโลจิสติกส์ระหว่างประเทศ
.
สําหรับความโดดเด่นด้าน “การค้าและโลจิสติกส์” ชายแดนภาคใต้ ถือเป็นประตูการค้าสําคัญไปสู่ประเทศมาเลเซียและสิงคโปร์ อีกทั้งกําลังจะมีโครงการ Land Bridge เชื่อมฝั่งอ่าวไทยและอันดามันที่จะเป็นประตูเชื่อมระหว่างภูมิภาคเอเชียตะวันออกไปสู่เอเชียใต้ ตะวันออกกลาง และแอฟริกา
.
ทิศทางการพัฒนาภาคใต้ตอนบน:
• ผลักดันให้เป็นศูนย์กลางโลจิสติกส์ที่ใหญ่ที่สุดของภูมิภาค
• ประกาศ “ระเบียงเศรษฐกิจภาคใต้ (Southern Economic Corridor: SEC)” จะครอบคลุมพื้นที่ จ.ระนอง จชุมพร และ จ.นครศรีธรรมราช
• เดินหน้าโครงการสะพานเศรษฐกิจเชื่อมทะเลอ่าวไทย - อันดามัน (Land Bridge) เงินลงทุนกว่า 1 ล้านล้านบาท
.
ทิศทางการพัฒนาภาคใต้ตอนล่าง:
• ประกอบด้วย จ.ตรัง จ.พัทลุง จ.สตูล จ.สงขลา จ.ปัตตานี จ.ยะลา และ จ.นราธิวาส
• พัฒนาให้เป็น “พื้นที่รองรับการลงทุน” ผ่านการพัฒนาโครงสร้างพื้นฐานและนิคมอุตสาหกรรมเฉพาะทาง เช่น นิคมอุตสาหกรรมยางพารา (Rubber City) เป็นต้น
• ผลักดันให้เป็นประตูเศรษฐกิจการค้าแห่งภูมิภาค ที่เชื่อมโยงกับประเทศมาเลเซียและสิงคโปร์
.
สําหรับยอดการขอรับการส่งเสริมการลงทุนในพื้นที่ภาคใต้ ช่วงครึ่งปีแรก (ม.ค.- มิ.ย. 66) พบว่า
• มีจํานวน 53 โครงการ
• มูลค่าเงินลงทุนกว่า 9,600 ล้านบาท
• ส่วนใหญ่อยู่ในอุตสาหกรรมเกษตรและอาหารแปรรูป ถุงมือยางทางการแพทย์ กิจการท่องเที่ยว และดิจิทัล
อ่านเพิ่มเติม คลิกhttps://www.thaigov.go.th/news/contents/details/71921
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการให้ความช่วยเหลือประจำกรุงเทพมหานครและที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๑
วันอังคารที่ 12 กันยายน 2566
12/09/2566
กระทรวงยุติธรรม ประชุมคณะอนุกรรมการให้ความช่วยเหลือประจํากรุงเทพมหานครและที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑
กระทรวงยุติธรรม ประชุมคณะอนุกรรมการให้ความช่วยเหลือประจํากรุงเทพมหานครและที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑
ในวันอังคารที่ ๑๒ กันยายน ๒๕๖๖ เวลา ๑๓.๓๐ น. นายสหการณ์ เพ็ชรนรินทร์ รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจํากรุงเทพมหานครและที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๑๘/๒๕๖๖ (ครั้งที่ ๒๔ ของปีงบประมาณ พ.ศ. ๒๕๖๖) โดยมี คณะอนุกรรมการให้ความช่วยเหลือประจํากรุงเทพมหานคร และเจ้าหน้าที่ที่เกี่ยวข้อง เข้าร่วมฯ ผ่านระบบการประชุมทางไกล (Video Conference) และห้องประชุม ๔-๐๑ อาคารกระทรวงยุติธรรม
โดยที่ประชุมได้รับทราบสถิติการให้ความช่วยเหลือจากสํานักงานกองทุนยุติธรรมประจําปีงบประมาณ ๒๕๖๖ ช่วงวันที่ ๑ ตุลาคม ๒๕๖๕ ถึงวันที่ ๘ กันยายน ๒๕๖๖ และได้ร่วมกันพิจารณาคําขอรับความช่วยเหลือเสนอคณะอนุกรรมการให้ความช่วยเหลือประจํากรุงเทพมหานครฯ คณะที่ ๑ ครั้งที่ ๑๘/๒๕๖๖ (ครั้งที่ ๒๔ ของปีงบประมาณ พ.ศ. ๒๕๖๖) ทั้งหมด ๑๐ คําขอ
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมบำรุงถนนสาย ตง.3026 จังหวัดตรัง เสร็จสมบูรณ์
วันอังคารที่ 12 กันยายน 2566
กรมทางหลวงชนบท ซ่อมบํารุงถนนสาย ตง.3026 จังหวัดตรัง เสร็จสมบูรณ์
เพิ่มประสิทธิภาพการคมนาคม ยกระดับคุณภาพชีวิตที่ดีให้กับประชาชน ส่งเสริมเศรษฐกิจการท่องเที่ยวภายในจังหวัด
กรมทางหลวงชนบท กระทรวงคมนาคม โดยสํานักงานทางหลวงชนบทที่ 14 (กระบี่) ดําเนินโครงการซ่อมบํารุงถนนทางหลวงชนบทสาย ตง.3026 แยก ทล. 404 - บ้านท่ามะม่วง อําเภอเมือง และกันตัง จังหวัดตรัง เสร็จสมบูรณ์ โดยก่อสร้างถนนผิวจราจรแอสฟัลท์ติกคอนกรีต ขนาด 2 - 4 ช่องจราจร กว้าง 9 - 17.6 เมตร รวมไหล่ทาง พร้อมเกาะกลาง รางระบายน้ํา ระบบไฟฟ้าแสงสว่าง เครื่องหมายจราจร และอุปกรณ์อํานวยความปลอดภัย ตั้งแต่บริเวณ ช่วง กม. ที่ 3+850 - 4+750 ระยะทาง 900 เมตร ใช้งบประมาณ 15.435 ล้านบาท เพื่อยกระดับมาตรฐานการคมนาคมในพื้นที่ ประชาชนสามารถเดินทางไปยังสถานที่สําคัญ เช่น ท่าอากาศยานตรัง สถานที่ราชการ สถานศึกษา ได้อย่างสะดวกรวดเร็วปลอดภัยมากขึ้น สนับสนุนการขนส่งโลจิสติกส์และพืชผลทางการเกษตร ตลอดจนส่งเสริมเศรษฐกิจการท่องเที่ยวภายในจังหวัดตรัง
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมสร้างผิวจราจรถนนสาย สร.3027 แยก ทล.214 - บ้านเมืองลีง อำเภอท่าตูม และจอมพระ จังหวัดสุรินทร์ เสร็จสมบูรณ์
วันอังคารที่ 12 กันยายน 2566
กรมทางหลวงชนบท ซ่อมสร้างผิวจราจรถนนสาย สร.3027 แยก ทล.214 - บ้านเมืองลีง อําเภอท่าตูม และจอมพระ จังหวัดสุรินทร์ เสร็จสมบูรณ์
เพิ่มศักยภาพการคมนาคมขนส่งระหว่างจังหวัด ส่งเสริมเศรษฐกิจการท่องเที่ยวศูนย์คชศึกษา อํานวยความสะดวกปลอดภัยให้ประชาชน
กรมทางหลวงชนบท (ทช.) กระทรวงคมนาคม ดําเนินโครงการซ่อมสร้างผิวทางแอสฟัลท์ติกคอนกรีต งานบํารุงถนนทางหลวงชนบทสาย สร.3027 แยก ทล.214 - บ้านเมืองลีง อําเภอท่าตูม และจอมพระ จังหวัดสุรินทร์ เสร็จสมบูรณ์และให้ประชาชนสัญจรเรียบร้อยแล้ว เนื่องจากเป็นถนนเชื่อมระหว่างอําเภอท่าตูม จังหวัดสุรินทร์ กับอําเภอสตึก จังหวัดบุรีรัมย์ เป็นเส้นทางขนส่งพืชผลทางการเกษตรและเข้าสู่แหล่งท่องเที่ยวที่สําคัญ คือ ศูนย์คชศึกษา หรือหมู่บ้านช้าง บ้านตากลาง ทําให้มีประชาชนและนักท่องเที่ยวใช้ถนนเป็นจํานวนมากถึง 6,879 คันต่อวัน ทช. จึงดําเนินการซ่อมสร้างบํารุงถนน ช่วง กม. ที่ 2+500 - 14+000 ระยะทาง 11.5 กิโลเมตร ประกอบด้วย ขยายความกว้างจากถนนเดิมเป็น 8 - 12 เมตร ระยะทาง 9.3 กิโลเมตร งานเสริมผิวจราจร ระยะทาง 2.2 กิโลเมตร รวมถึงติดตั้งไฟฟ้าส่องสว่าง อุปกรณ์อํานวยความปลอดภัย ใช้งบประมาณ 99.952 ล้านบาท เพื่อเพิ่มศักยภาพการคมนาคมขนส่งระหว่างจังหวัดสุรินทร์ไปยังบุรีรัมย์ ประชาชนและนักท่องเที่ยวเดินทางได้อย่างสะดวกรวดเร็วปลอดภัยมากยิ่งขึ้น รวมถึงส่งเสริมเศรษฐกิจการท่องเที่ยวและการขนส่งพืชผลทางการเกษตรในพื้นที่ให้สามารถขนส่งออกสู่ตลาดได้อย่างมีประสิทธิภาพ ทันเวลาในทุกฤดูกาล
รัฐบาลไทย-ข่าวทำเนียบรัฐบาล-PM clarifies Govt’s policy on labor management and promotion
วันอังคารที่ 12 กันยายน 2566
12/09/2566
PM clarifies Govt’s policy on labor management and promotion
PM clarifies Govt’s policy on labor management and promotion
September 12, 2023, at 1040hrs, at the Parliament, Prime Minister and Minister of Finance Srettha Thavisin attended the special session of the Parliament on delivery of government’s policy statements, and clarified about his policy on labor management and promotion, gist of which is as follows:
The Prime Minister stated that Thailand remains a favorite destination among migrant workers. With current labor scarcity and the need for labor import, the Government committed to take good care of migrant workers, protect human rights, and ensure their well-being, dignity, and safety. Comment and suggestion on one stop service management for migrant workers will be taken into consideration for further improvement.
The Government’s short-term policy on generating revenues from tourism is expected to contribute to service sector’s growth and revenue increase. As a consequence, wages would also be adjusted according to the demand. The Government has also a policy to increase minimum wage. Trilateral meetings between labors, employers, and the Government will be held to reach common agreement. The aim is to adjust the starting wage to 400 Baht the soonest possible.
รัฐบาลไทย-ข่าวทำเนียบรัฐบาล-ติวเข้ม สอจ. ระดมความคิดข้าราชการ MIND ปรับแนวทางเพิ่มประสิทธิภาพโครงการโอปอย-ซี
วันอังคารที่ 12 กันยายน 2566
12/09/2566
ติวเข้ม สอจ. ระดมความคิดข้าราชการ MIND ปรับแนวทางเพิ่มประสิทธิภาพโครงการโอปอย-ซี
ติวเข้ม สอจ. ระดมความคิดข้าราชการ MIND ปรับแนวทางเพิ่มประสิทธิภาพโครงการโอปอย-ซี
เพชรบุรี : วันที่ 9-10 กันยายน 2566 กองตรวจราชการ สํานักงานปลัดกระทรวงอุตสาหกรรม (สปอ.) จัดสัมมนาเชิงปฏิบัติการ เรื่อง "แนวทางการบริหารงานโครงการแปรรูปสินค้าเกษตรอุตสาหกรรม 1 จังหวัด 1 ชุมชน (One Province Agro-Industrial Community: OPOAI-C) หรือโอปอย-ซี " โดยมี นายโชคชัย น้อยกลิ่น นักวิเคราะห์นโยบายและแผนชํานาญการพิเศษ เป็นวิทยากร และมีข้าราชการและเจ้าหน้าที่ สํานักงานอุตสาหกรรมจังหวัด (สอจ.) ทั้ง 76 จังหวัด เข้าร่วมสัมมนา ประมาณ 200 คน ณ ห้องประชุมชะอํา 1-4 โรงแรม เดอะ รีเจ้นท์ ชะอํา บีช รีสอร์ท จ.เพชรบุรี
โดย ดร.ณัฐพล รังสิตพล ปลัดกระทรวงอุตสาหกรรม นางสาวณัฏฐิญา เนตยสุภา รองปลัดกระทรวงอุตสาหกรรม และนางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม เข้าร่วมสังเกตุการณ์ และให้คําแนะนําแก่ผู้เข้าสัมมนาเกี่ยวกับการดําเนินการโครงการที่มีทรัพยากรและงบประมาณจํากัดให้เกิดประโยชน์สูงสุด หลังจากนั้นให้ผู้เข้าสัมมนาแบ่งกลุ่มตามกลุ่มตรวจราชการเพื่อร่วมระดมความคิดเห็นพูดคุยถึงปัญหา อุปสรรค และแนวทางการแก้ไขปัญหาโครงการโอปอย-ซี ให้มีประสิทธิภาพและสร้างความสําเร็จให้กับผู้ประกอบการต่อไป
รัฐบาลไทย-ข่าวทำเนียบรัฐบาล-นายกรัฐมนตรีชี้แจงการทำงานที่เกี่ยวข้องกับการจัดการแรงงานไทย พร้อมบริหารจัดการ แรงงานข้ามชาติ One Stop Service ตั้งเป้าขึ้นค่าแรงขั้นต่ำเป็น 400 บาท
วันอังคารที่ 12 กันยายน 2566
12/09/2566
นายกรัฐมนตรีชี้แจงการทํางานที่เกี่ยวข้องกับการจัดการแรงงานไทย พร้อมบริหารจัดการ แรงงานข้ามชาติ One Stop Service ตั้งเป้าขึ้นค่าแรงขั้นต่ําเป็น 400 บาท
นายกรัฐมนตรีชี้แจงการทํางานที่เกี่ยวข้องกับการจัดการแรงงานไทย พร้อมบริหารจัดการ แรงงานข้ามชาติ One Stop Service ตั้งเป้าขึ้นค่าแรงขั้นต่ําเป็น 400 บาทรวมทั้งกําหนดให้มีมาตรการลดค่าครองชีพโดยเร็ว
วันนี้ (วันที่ 12 กันยายน 2566) เวลา 10.40 น. ณ ห้องประชุมสภาผู้แทนราษฎร ชั้น 2 อาคารรัฐสภา ถนนสามเสน เขตดุสิต กรุงเทพฯ นายเศรษฐา ทวีสิน นายกรัฐมนตรีเข้าร่วมการประชุมร่วมกันของรัฐสภา ครั้งที่ 5 (สมัยสามัญประจําปีครั้งที่หนึ่ง) เป็นพิเศษ เพื่อให้คณะรัฐมนตรีแถลงนโยบายต่อรัฐสภา โดยนายกรัฐมนตรีชี้แจงเกี่ยวกับเรื่องแรงงาน ดังนี้
ประเทศไทยเป็นที่สนใจของแรงงาน อัตราว่างงานร้อยละ 1 ประชาชนไทยมีงานทํา และยังมีความต้องการคนงาน จนต้องนําเข้าแรงงานต่างชาติ โดยที่ไทยต้องดูแล สิทธิมนุษยชน ความเป็นอยู่ ศักดิ์ศรี ความปลอดภัย มั่นคงที่พึงจะได้ ซึ่งปัญหาที่ท่านสมาชิกได้กล่าวถึง อาทิ One Stop Service รัฐบาลตั้งมั่นว่าจะมีการจัดการให้ดีขึ้น ได้รับฟังข้อมูลเบื้องต้นทั้งปัญหาการประมงที่เกิดขึ้น พร้อมที่จะบริหารจัดการ One Stop Service ให้ดีขึ้น โดยคํานึงถึงผู้จ้างงาน ผู้ใช้แรงงาน และ แรงงานข้ามชาติ
รัฐบาลมีมาตรการกระตุ้นเศรษฐกิจระยะสั้น การท่องเที่ยว เพื่อดึงเงินเข้าภาคบริการ ทําให้ค่าแรงจะถูกปรับขึ้นตามความต้องการของแรงงาน นอกจากกระตุ้นเศรษฐกิจภาคบริการ เราจะลดค่าใช้จ่ายด้านพลังงาน และ logistics หลังแถลงนโยบายจะเดินหน้าโดยเร่งด่วน รัฐบาลมีเป้าหมายจะปรับค่าแรงขั้นต่ําให้เหมาะสมพึงพอใจในการใช้จ่าย รัฐบาลจะจัดให้มีการเจรจา 3 ฝ่าย ระหว่างแรงงาน ผู้ว่าจ้าง และรัฐบาล เพื่อหาข้อตกลงร่วมกัน โดยตั้งเป้าขึ้นค่าแรงขั้นต่ําเป็น 400 บาท โดยเร็วที่สุด
รัฐบาลไทย-ข่าวทำเนียบรัฐบาล-ธอส. ฉลองครบรอบ 70 ปี จัดโปรโมชันสินเชื่อบ้านอัตราดอกเบี้ย 0.70% นาน 6 เดือน
วันอังคารที่ 12 กันยายน 2566
12/09/2566
ธอส. ฉลองครบรอบ 70 ปี จัดโปรโมชันสินเชื่อบ้านอัตราดอกเบี้ย 0.70% นาน 6 เดือน
ธอส. ฉลองครบรอบ 70 ปี มอบโปรโมชันสินเชื่ออัตราดอกเบี้ยต่ํา เอาใจคนอยากมีบ้าน กับ “สินเชื่อบ้าน 70 ปี ธอส.” กรอบวงเงินรวม 10,000 ล้านบาท ยื่นคําขอกู้และทํานิติกรรมภายในวันที่ 15 พฤศจิกายน 2566
ธนาคารอาคารสงเคราะห์ (ธอส.) ฉลองครบรอบ 70 ปี มอบโปรโมชันสินเชื่ออัตราดอกเบี้ยต่ํา เอาใจคนอยากมีบ้าน กับ “สินเชื่อบ้าน 70 ปี ธอส.” กรอบวงเงินรวม 10,000 ล้านบาท สําหรับลูกค้าที่ต้องการสินเชื่อ เพื่อซื้อ ปลูกสร้าง ต่อเติม ซ่อมแซม หรือไถ่ถอนจํานองจากสถาบันการเงินอื่น อัตราดอกเบี้ยต่ําคงที่นาน 3 ปีแรก เดือนที่ 1 - 6 เท่ากับ 0.70% ต่อปี เดือนที่ 7 - 24 เท่ากับ 2.70% ต่อปี ปีที่ 3 เท่ากับ 3.70% ต่อปี หรือเฉลี่ย 3 ปีแรกเพียง 2.70% ต่อปี ผ่อนชําระนานสูงสุด 40 ปี กรณีกู้ 1 ล้านบาท ผ่อนชําระต่อเดือนเพียง 3,500 บาท นานถึง 2 ปี!! ยื่นคําขอกู้และทํานิติกรรมภายในวันที่ 15 พฤศจิกายน 2566
นอกจากนี้ ธอส. ยังช่วยรับภาระค่าธรรมเนียมแทนลูกค้าที่ขอสินเชื่อเพื่อซื้อที่อยู่อาศัย ทั้งบ้านมือหนึ่งและบ้านมือสอง วงเงินขอกู้ไม่เกิน 3 ล้านบาท ทุกผลิตภัณฑ์สินเชื่อ ประกอบด้วย ค่าธรรมเนียมจดทะเบียนการจํานอง ในอัตรา 0.01% ของวงเงินจํานองและไม่เกินตามที่จ่ายจริง สําหรับลูกค้าที่ทํานิติกรรมแล้วเสร็จตั้งแต่วันนี้ถึง 30 พฤศจิกายน 2566 และค่าธรรมเนียมจดทะเบียนการโอนกรรมสิทธิ์อสังหาริมทรัพย์ หรือห้องชุด ไม่เกิน 25% ของค่าธรรมเนียมจดทะเบียนการโอนกรรมสิทธิ์อสังหาริมทรัพย์ หรือห้องชุด ทั้งนี้ ต้องไม่เกิน 0.25% ของวงเงินจํานอง สําหรับลูกค้าที่ทํานิติกรรมแล้วเสร็จตั้งแต่วันนี้ถึง 29 กันยายน 2566 (เงื่อนไขเป็นไปตามที่ธนาคารกําหนด) สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-เปิดจำหน่ายตั๋วแล้ววันนี้ กับทริปสุดฟิน การรถไฟแห่งประเทศไทย ชวนนั่งรถไฟ KIHA 183
วันอังคารที่ 12 กันยายน 2566
เปิดจําหน่ายตั๋วแล้ววันนี้ กับทริปสุดฟิน การรถไฟแห่งประเทศไทย ชวนนั่งรถไฟ KIHA 183
แต่งกายชุดไทย-จีน เที่ยวเทศกาลสายน้ําแห่งวัฒนธรรม ความรักความสุข และความมั่งคั่ง 16 และ 17 ก.ย.นี้ จ.ฉะเชิงเทรา
นายเอกรัช ศรีอาระยันพงษ์ หัวหน้าสํานักผู้ว่าการ การรถไฟแห่งประเทศไทย (รฟท.) เปิดเผยว่า รฟท. ร่วมกับจังหวัดฉะเชิงเทรา จัดทริปท่องเที่ยวทางรถไฟสุดพิเศษ พร้อมขอเชิญชวนนักท่องเที่ยวเดินทางตามเส้นทางสายวัฒนธรรมไทย-จีน ด้วยขบวนรถ KIHA 183 และร่วมแต่งกายชุดไทย-จีน เที่ยวงาน“เทศกาลสายน้ําแห่งวัฒนธรรม ความรัก ความสุข และความมั่งคั่ง” โดยตลอดทริปจะได้ชิมช้อป ทําบุญวัดไทยวัดจีน ร่องเรืออิ่มบุญ ตลอดทั้งเส้นทาง กรุงเทพ-ฉะเชิงเทรา-กรุงเทพ แบบเช้าไปเย็นกลับ มีให้เลือกเดินทาง 2 วันเสาร์ที่ 16 และอาทิตย์ที่ 17 กันยายนนี้ จํากัดเพียง 200 ที่นั่ง เริ่มจําหน่ายตั๋วโดยสารแล้ววันนี้
ผู้สนใจสามารถซื้อตั๋วโดยสารได้ที่สถานีรถไฟทุกแห่ง และช่องทางจําหน่ายตั๋วในระบบออนไลน์ของ รฟท. อัตราค่าโดยสารเพียง 999 บาทต่อคน ซึ่งรวมค่าโดยสารรถไฟ KIHA 183 ค่ารถบัสปรับอากาศ อาหารว่างตลอดการเดินทาง อิ่มอร่อยกับอาหารกลางวันที่ร้านริเวอร์บาร์นหรือร้านกู๊ดวิว สอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง
“ความร่วมมือระหว่าง รฟท. และจังหวัดฉะเชิงเทราในการจัดทริปท่องเที่ยวทางรถไฟครั้งนี้ เป็นไปตามนโยบายของนายนิรุฒ มณีพันธ์ ผู้ว่าการรถไฟแห่งประเทศไทย ที่ต้องการให้ รฟท. มีส่วนในการบูรณาการความร่วมมือกับหน่วยงานภาครัฐภาคเอกชน เพื่อส่งเสริมการท่องเที่ยวภายในประเทศ ซึ่งเป็นกลไกสําคัญในการช่วยฟื้นฟูเศรษฐกิจ กระจายรายได้สู่ท้องถิ่น ทําให้เศรษฐกิจฐานรากมีความเข้มแข็ง มั่นคง และยั่งยืนได้”
สําหรับรายละเอียดทริปท่องเที่ยว ขบวนรถ KIHA 183 เส้นทาง กรุงเทพ-ฉะเชิงเทรา-กรุงเทพ จะออกเดินทางจากสถานีกรุงเทพ (หัวลําโพง) เวลา 10.40 น. เมื่อถึงฉะเชิงเทรา จะเดินทางต่อโดยรถบัสปรับอากาศ เพื่อไปนมัสการสิ่งศักดิ์สิทธิ์ ณ วัดจีนประชาสโมสร (เล่งฮกยี่) วัดจีนในพุทธศาสนามหายาน มีอายุกว่า 100 ปี ผู้คนเรียกว่า “วัดมังกรวาสนา” หรือ “วัดมังกรแห่งโชค สักการะหลวงพ่อสมปรารถนา วัดไชยภูมิธาราม “วัดท่าอิฐ”
จากนั้น ล่องเรือชมวิวทิวทัศน์สองฝากฝั่งแม่น้ําบางปะกงยามเย็น ก่อนแวะสักการะ “หลวงพ่อโสธร” ที่วัดโสธรวรารามวรวิหาร และขอพรพระผู้ใหญ่ จากนั้น เที่ยวชม ชิม ช้อป แชะ งานเทศกาลสายน้ําแห่งวัฒนธรรม ความรัก ความสุข และความมั่งคั่ง บริเวณสวนสาธารณะริมแม่น้ําบางปะกง ชมการแสดงศิลปวัฒนธรรมไทย-จีน เลือกซื้อสินค้าทางวัฒนธรรมท้องถิ่น อาหาร เครื่องดื่มจากผลิตภัณฑ์ชุมชน มากมายกว่า 140 ร้านค้า ชมนิทรรศการงานศิลป์ต่างๆ และชุดการแสดงศิลปวัฒนธรรมพื้นบ้านจากนักเรียน นักศึกษา และชุมชนตลาดบ้านใหม่ และจะกลับถึงสถานีกรุงเทพ ในเวลา 21.45 น.
รัฐบาลไทย-ข่าวทำเนียบรัฐบาล-กรมทางหลวง เปิดเผยความคืบหน้าโครงการขยายสายทางรอบเกาะสมุย ใกล้แล้วเสร็จ ยกระดับความปลอดภัยและส่งเสริมการท่องเที่ยวจังหวัดสุราษฎร์ธานี
วันอังคารที่ 12 กันยายน 2566
กรมทางหลวง เปิดเผยความคืบหน้าโครงการขยายสายทางรอบเกาะสมุย ใกล้แล้วเสร็จ ยกระดับความปลอดภัยและส่งเสริมการท่องเที่ยวจังหวัดสุราษฎร์ธานี
....
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยความคืบหน้าการพัฒนาโครงสร้างพื้นฐานด้านคมนาคมขนส่ง และโครงข่ายทางหลวงในพื้นที่ภาคใต้ พร้อมเร่งดําเนินโครงการก่อสร้างทางหลวงหมายเลข 4169 สายทางรอบเกาะสมุยให้แล้วเสร็จตลอดสาย ระยะทาง 50 กิโลเมตร เพื่อรองรับการขยายตัวของเศรษฐกิจ ยกระดับคุณภาพชีวิตประชาชน และส่งเสริมการท่องเที่ยว อํานวยความสะดวกนักท่องเที่ยวให้สามารถเดินทางได้อย่างสะดวก รวดเร็ว ปลอดภัย ตามนโยบายของรัฐบาล
กรมทางหลวง (ทล.) โดยสํานักก่อสร้างทางที่ 1 เร่งดําเนินโครงการก่อสร้างทางหลวงหมายเลข 4169 สายทางรอบเกาะสมุย ระยะทาง 50 กิโลเมตร ที่ผ่านมา ทล. ได้ขยายเส้นทางแล้วเสร็จรวมระยะทาง 34.53 กิโลเมตร และเปิดให้บริการแก่ประชาชนไปแล้ว ยังคงเหลือตอน บ้านหัวถนน - บ้านเฉวง ซึ่งเป็นช่วงสุดท้าย โดยตอนนี้มีจุดเริ่มต้นที่ กม.14+000 ท้องที่บ้านหัวถนน ตําบลหน้าเมือง อําเภอเกาะสมุย จังหวัดสุราษฎร์ธานี และจุดสิ้นสุดที่ กม.29+531 ท้องที่บ้านเฉวง ตําบลบ่อผุด อําเภอเกาะสมุย จังหวัดสุราษฎร์ธานี ระยะทางยาวประมาณ 15.531 กิโลเมตร ลักษณะโครงการเดิมเป็นทางหลวงขนาด 2 ช่องจราจร ทล. เล็งเห็นถึงความสําคัญและศักยภาพของสายทาง จึงบูรณะก่อสร้างเป็นมาตรฐานทางชั้น 1 ขนาด 2 ช่องจราจร และบางช่วงเป็นขนาด 4 ช่องจราจร ไป - กลับ ผิวทางแอสฟัลท์ติกคอนกรีต กว้างช่องจราจรละ 3.50 เมตร มีทางเท้ากว้างข้างละ 2.50 เมตร สําหรับรูปแบบการก่อสร้างแบ่งตามลักษณะภูมิประเทศและความกว้างของเขตทางหลวง โดยคํานึงถึงการใช้ประโยชน์ของพื้นที่ให้เหมาะสมกับเขตทางหลวง เนื่องจากสภาพพื้นที่โดยทั่วไปเป็นภูมิประเทศสลับเนินเขา ย่านชุมชนที่อยู่อาศัยหนาแน่น พร้อมกับให้มีระบบระบายน้ําที่มีประสิทธิภาพ เพื่อช่วยแก้ปัญหาน้ําท่วมขัง รวมงานติดตั้งไฟฟ้าแสงสว่างและไฟสัญญาณจราจรบนทางหลวง งบประมาณรวม 700 ล้านบาท ปัจจุบันการก่อสร้างคืบหน้าประมาณร้อยละ 89.35 คาดว่าการก่อสร้างจะแล้วเสร็จประมาณเดือนมีนาคม 2567 ซึ่งกระทรวงฯ ได้เร่งผลักดันการดําเนินงานของโครงการ เพื่อเติมเต็มโครงข่ายทางหลวงให้สมบูรณ์ตลอดสายทาง
สําหรับทางหลวงสายดังกล่าว เดิมชื่อถนนทวีราษฎร์ภักดี เป็นถนนวงแหวนรอบตัวเกาะสมุย ผ่านย่านชุมชนต่าง ๆ อ้อมรอบเกาะแล้วกลับมาที่จุดเดิมบริเวณหน้าที่ว่าการอําเภอเมืองเกาะสมุย เมื่อโครงการก่อสร้างแล้วเสร็จจะช่วยเติมเต็มโครงข่ายทางหลวงสาย 4169 ให้สมบูรณ์ตลอดเส้นทาง ทําให้การคมนาคมขนส่งบนเกาะสมุยมีความสะดวก รวดเร็ว และปลอดภัย ส่งเสริมคุณภาพชีวิต เศรษฐกิจ และสังคมของประชาชนในการแก้ปัญหาน้ําท่วมขังซ้ําซากได้ อีกทั้งรองรับปริมาณการจราจรที่เพิ่มสูงขึ้น ยกระดับความปลอดภัยการคมนาคมขนส่ง ช่วยกระตุ้นการท่องเที่ยวของจังหวัดสุราษฎร์ธานีและพื้นที่ภาคใต้ได้อย่างมีประสิทธิภาพ
รัฐบาลไทย-ข่าวทำเนียบรัฐบาล-"กองทัพบก" เปิดรับสมัครคัดเลือกทหารกองเกินเข้ารับราชการทหารกองประจำการ โดยวิธีร้องขอ (กรณีพิเศษ) ด้วยระบบออนไลน์ ประจำปี 2567
วันอังคารที่ 12 กันยายน 2566
"กองทัพบก" เปิดรับสมัครคัดเลือกทหารกองเกินเข้ารับราชการทหารกองประจําการ โดยวิธีร้องขอ (กรณีพิเศษ) ด้วยระบบออนไลน์ ประจําปี 2567
** ไม่จํากัดวุฒิ เลือกลงหน่วยได้ตามความสมัครใจ **
คุณสมบัติของผู้สมัคร
1. ทหารกองเกินที่มีอายุ 18 - 20 ปีบริบูรณ์ ในปี พ.ศ. 2567 (เกิดปี พ.ศ. 2547 - 2549)
2. ทหารกองเกินที่มีอายุ 22 - 29 ปีบริบูรณ์ ในปี พ.ศ. 2567 (เกิดในปี พ.ศ. 2538 - 2545)ซึ่งเป็นผู้ที่ผ่านการตรวจเลือกทหารกองเกินเข้ารับราชการทหารกองประจําการแล้ว แต่ไม่ถูกเข้าเป็นทหารกองประจําการ
3. ขนาดรอบตัว ตั้งแต่ 76 ซม. ขึ้นไป ในเวลาหายใจออก มีส่วนสูง 146 ซม.ขึ้นไป
สมัครด้วยตนเองผ่านทางระบบอินเทอร์เน็ต เว็บไซต์ https://rcm.rta.mi.th หรือสมัครด้วยตนเอง ณ หน่วยสัสดีใกล้บ้านท่าน ตั้งแต่บัดนี้เป็นต้นไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เข้าร่วมแถลงนโยบายของคณะรัฐมนตรีต่อรัฐสภา
วันอังคารที่ 12 กันยายน 2566
12/09/2566
รัฐมนตรีว่าการกระทรวงยุติธรรม เข้าร่วมแถลงนโยบายของคณะรัฐมนตรีต่อรัฐสภา
รัฐมนตรีว่าการกระทรวงยุติธรรม เข้าร่วมแถลงนโยบายของคณะรัฐมนตรีต่อรัฐสภา
ในวันที่ ๑๑-๑๒ กันยายน ๒๕๖๖ พันตํารวจเอก ทวี สอดส่อง รัฐมนตรีว่าการกระทรวงยุติธรรมเข้าร่วมแถลงนโยบายของคณะรัฐมนตรีต่อรัฐสภา ตามมาตรา ๑๖๒ ของรัฐธรรมนูญแห่งราชอาณาจักรไทย โดยมีผู้บริหารกระทรวงยุติธรรม นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม รวมถึงผู้บริหารและเจ้าหน้าที่ของส่วนราชการในสังกัดกระทรวงยุติธรรมเข้าร่วมสนับสนุนและเตรียมข้อมูลเพื่อประกอบการแถลงนโยบาย ณ อาคารรัฐสภา
ทั้งนี้ รัฐมนตรีว่าการกระทรวงยุติธรรม ขอให้ส่วนราชการฯ ขับเคลื่อนนโยบายที่สําคัญ อาทิ การใช้หลักนิติธรรม การแก้ไขปัญหายาเสพติด การส่งเสริมให้ประชาชนเข้าถึงกระบวนการยุติธรรมอย่างเสมอภาคและเป็นธรรม การเข้าถึงกฎหมายและสิทธิขั้นพื้นฐาน การยกระดับสิทธิมนุษยชน รวมถึงการแก้ไขปัญหาชายแดนภาคใต้
รัฐบาลไทย-ข่าวทำเนียบรัฐบาล-กรมการจัดหางาน แฉกลลวงมิจฉาชีพ ปลอมเพจบริษัทจัดหางาน รับสมัครคนทำงานเรือสำราญ
วันอังคารที่ 12 กันยายน 2566
12/09/2566
กรมการจัดหางาน แฉกลลวงมิจฉาชีพ ปลอมเพจบริษัทจัดหางาน รับสมัครคนทํางานเรือสําราญ
อธิบดีกรมการจัดหางาน เตือนภัย มิจฉาชีพอ้างชื่อบริษัทจัดหางานถูกกฎหมาย สร้างเพจรับสมัครคนทํางานเรือสําราญต่างประเทศ หลอกขอข้อมูลส่วนบุคคล ย้ํากรมฯเอาผิดตามพรบ.จัดหางานฯ มีโทษทั้งจํา ทั้งปรับ
นายไพโรจน์ โชติกเสถียร อธิบดีกรมการจัดหางาน เปิดเผยว่า จากกรณีที่กรมการจัดหางาน เผยแพร่ข่าว บริษัทจัดหางานซึ่งประกอบธุรกิจเรือสําราญ จํานวน 3 บริษัท ประกอบด้วย บริษัทจัดหางาน ญาณดา จํากัด บริษัทจัดหางาน เอเซียน แมนพาวเวอร์ จํากัด และบริษัทจัดหางาน บีเอสซี แมแนจเม้นท์ จํากัด เตรียมรับสมัครคนไทย ทํางานบนเรือสําราญต่างประเทศ จํานวน 2,602 อัตรา เมื่อวันที่ 17 สิงหาคม 2566 นั้น ล่าสุดมีผู้แอบอ้างใช้ชื่อและโลโก้ของบริษัทจัดหางานดังกล่าวเป็นรูปโปรไฟล์ เพื่อโพสต์ข้อความรับสมัครคนหางานทางเพจเฟซบุ๊ค โดยขึ้นข้อความว่าเป็นการรับสมัครผ่านกรมการจัดหางาน จนมีคนหางานให้ความสนใจกดไลก์ กดแชร์มากกว่า 500 ครั้ง เมื่อคนหางานหลงเชื่อเข้าไปสอบถาม แอดมินเพจจะทําการแจ้งรายละเอียดผ่านทางอินบอกซ์ก่อนขอสําเนาบัตรประจําตัวประชาชน เบอร์โทรศัพท์ สําเนาทะเบียนบ้านและเอกสารสําคัญอื่นๆ
นายไพโรจน์ กล่าวว่า จากการตรวจสอบเบื้องต้นยังไม่พบผู้เสียหาย แต่หากท่านใดรู้ตัวว่าถูกหลอกลวงจากกรณีดังกล่าว สามารถรวบรวมหลักฐานเพื่อแจ้งความกับเจ้าหน้าที่ตํารวจได้ ในส่วนของกรมการจัดหางานจะดําเนินการร้องทุกข์กล่าวโทษเพื่อดําเนินคดีกับผู้ชักชวนและหลอกลวงคนหางานตามพระราชบัญญัติจัดหางานและคุ้มครองคนหางาน พ.ศ. 2528 และที่แก้ไขเพิ่มเติม ซึ่งการโฆษณาการจัดหางานโดยไม่ได้รับอนุญาตจากกรมการจัดหางาน มีความผิด ต้องระวางโทษจําคุกไม่เกิน 3 ปี หรือปรับไม่เกิน 60,000 บาท หรือทั้งจําทั้งปรับ และผู้ใดหลอกลวงผู้อื่นว่าสามารถหางาน หรือส่งไปฝึกงานในต่างประเทศได้ โดยการหลอกลวงดังว่านั้นได้ไปซึ่งเงินหรือทรัพย์สินหรือประโยชน์อื่นใดจากผู้ถูกหลอกลวง ต้องระวางโทษจําคุก 3 - 10 ปี หรือปรับตั้งแต่ 60,000 – 200,000 บาท หรือทั้งจําทั้งปรับ นอกจากนี้กรมฯจะแจ้งไปที่กองบัญชาการตํารวจสืบสวนสอบสวนอาชญากรรมทางเทคโนโลยี (บช.สอท.) เพื่อเอาผิดและดําเนินการในส่วน ที่เกี่ยวข้องต่อไป
สําหรับผู้ที่สนใจไปทํางานต่างประเทศ สามารถใช้บริการกับบริษัทจัดหางานที่จดทะเบียนกับ กรมการจัดหางานถูกต้องตามกฎหมาย จํานวน 137 บริษัท โดยก่อนหลงเชื่อโอนเงินหรือส่งเอกสารหลักฐานสําคัญให้ผู้ใด ควรตรวจสอบรายชื่อบริษัทจัดหางานที่เว็บไซต์กองทะเบียนจัดหางานกลางและคุ้มครองคนหางาน doe.go.th/ipd ซึ่งมีที่อยู่และช่องทางติดต่อที่ถูกต้องของบริษัทจัดหางานระบุไว้อย่างชัดเจน หรือสอบถามข้อมูลเพิ่มเติมได้ที่สายด่วนกระทรวงแรงงาน โทร. 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-กรมการจัดหางาน คว้าราวัลสุดยอดหน่วยงานรัฐ ด้านการอำนวยความสะดวกภาคธุรกิจ “สำเภา-นาวาทอง”ประจำปี 2566
วันพุธที่ 13 กันยายน 2566
13/09/2566
กรมการจัดหางาน คว้าราวัลสุดยอดหน่วยงานรัฐ ด้านการอํานวยความสะดวกภาคธุรกิจ “สําเภา-นาวาทอง”ประจําปี 2566
วันที่ 13 กันยายน 2566 นายไพโรจน์ โชติกเสถียร อธิบดีกรมการจัดหางาน รับรางวัลสุดยอดหน่วยงานรัฐด้านการอํานวยความสะดวกภาคธุรกิจ รางวัล “สําเภา-นาวาทอง” ประจําปี 2566 ประเภทรางวัลหน่วยงานระดับกรม
โดยมี ดร.สุเมธ ตันติเวชกุล กรรมการและเลขาธิการ มูลนิธิชัยพัฒนา เป็นประธานในพิธี ณ หอประชุม อาคาร 23 ชั้น 7 มหาวิทยาลัยหอการค้าไทย
โดยนายไพโรจน์ กล่าวว่า หอการค้าไทยและสภาหอการค้าแห่งประเทศไทย จัดงานนี้ขึ้นเป็นปีที่ 2 เพื่อให้กําลังใจและเชิดชูเกียรติหน่วยงานภาครัฐที่ปรับปรุงกระบวนการทํางานอย่างมีประสิทธิภาพ สามารถลดอุปสรรคการดําเนินงานให้กับภาคธุรกิจเห็นผลอย่างเป็นรูปธรรม ซึ่งการพิจารณามอบรางวัล “สําเภา-นาวาทอง” ประเภทรางวัลหน่วยงานระดับกรม มีการพิจารณาใน 3 มิติ ประกอบด้วย มิติที่ 1 ผลสัมฤทธิ์ด้านกระบวนงาน มิติที่ 2 การเปลี่ยนผ่านสู่ความเป็นดิจิทัล และมิติที่ 3 ผลสัมฤทธิ์ด้านการให้บริการผ่านช่องทางดิจิทัล การอํานวยความสะดวกและการปรับปรุงการให้บริการ ซึ่งในปีนี้แบ่งประเภทรางวัลเป็น 4 ประเภท ได้แก่ รางวัลระดับกระทรวง รางวัลระดับกรม รางวัลระดับกระบวนงาน และรางวัลระดับภูมิภาค ในส่วนกรมการจัดหางานมีความโดดเด่นในการนําระบบ E - Service มาให้บริการประชาชนและภาคเอกชนทั้งการให้บริการจัดหางานในประเทศผ่านแพลตฟอร์ม "ไทยมีงานทํา" และการขึ้นทะเบียนแรงงานต่างด้าวผ่านระบบอิเล็กทรอนิกส์
“ผมรู้สึกเป็นเกียรติอย่างยิ่งที่ได้รับรางวัล “สําเภา-นาวาทอง” ในปีนี้ และพร้อมที่จะผลักดันกรมการจัดหางาน สู่การเป็นองค์กรที่มีวัฒนธรรมการทํางานมุ่งผลสัมฤทธิ์และผลประโยชน์ส่วนรวม ตอบสนองความต้องการของประชาชนได้อย่างสะดวก รวดเร็ว โปร่งใส มีความทันสมัย ยืดหยุ่นเหมาะสมกับบริบทการพัฒนา ประเทศ” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-​โครงการประมงร่วมอาสา...พาปลากลับบ้าน เพิ่มประชากรปลาได้กว่า 103 ล้านตัว
วันพุธที่ 13 กันยายน 2566
​โครงการประมงร่วมอาสา...พาปลากลับบ้าน เพิ่มประชากรปลาได้กว่า 103 ล้านตัว
วันอาทิตย์ที่ 10 กันยายน 2566
ต่อจากนี้ไป ขอเชิญรับฟังไทยคู่ฟ้า
กรมประมง เผยความสําเร็จของโครงการ “ประมงร่วมอาสา...พาปลากลับบ้าน” ที่ดําเนินการมากว่า 3
ปี โดยเป็นการส่งเสริมให้ชาวบ้านนําชุดอุปกรณ์เพาะพันธุ์ปลาแบบเคลื่อนที่ไปใช้ผสมพันธุ์ปลา
และนําผลผลิตลูกปลาปล่อยลงใน 3 แหล่งน้ํานําร่อง ได้แก่ หนองหาร จ.สกลนคร กว๊านพะเยา จ.พะเยา
และบึงบอระเพ็ด จ.นครสวรรค์ พบว่าสามารถเพิ่มจํานวนประชากรปลาไทยประจําถิ่น เช่น ปลาตะเพียนขาว
ตะเพียนทอง ปลากระแห ปลาสร้อยขาว ได้รวมกว่า 103 ล้านตัว เป็นประโยชน์ต่อชุมชนรอบแหล่งน้ํากว่า 49
ชุมชน สร้างรายได้มากกว่า 10 ล้านบาทต่อปีจึงขยายผลต่อยอดไปยังโครงการปล่อยปลาลงทุ่งในช่วงฤดูน้ําหลากอีกกว่า 15 พื้นที่ลุ่มต่ําและลุ่มเจ้าพระยาเพื่อให้เป็นแหล่งอาหาร สร้างรายได้เสริมแก่ประชาชน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี